title: Komission täytäntöönpanoasetus (EU) 2019/618, annettu 15 päivänä huhtikuuta 2019, asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta (ETA:n kannalta merkityksellinen teksti.)

text:
                  17.4.2019

                  FI

                  Euroopan unionin virallinen lehti

                  L 106/1

         KOMISSION TÄYTÄNTÖÖNPANOASETUS (EU) 2019/618,
         annettu 15 päivänä huhtikuuta 2019,
         asetuksen (EY) N:o 474/2006 muuttamisesta unionissa toimintakieltoon asetettujen tai toimintarajoitusten kohteena olevien lentoliikenteen harjoittajien luettelon osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisössä toimintakieltoon asetettuja lentoliikenteen harjoittajia koskevan yhteisön luettelon laatimisesta ja lennon suorittavan lentoliikenteen harjoittajan ilmoittamisesta lentomatkustajille sekä direktiivin 2004/36/EY 9 artiklan kumoamisesta 14 päivänä joulukuuta 2005 annetun Euroopan parlamentin ja neuvoston asetuksen (EY) N:o 2111/2005 (1) ja erityisesti sen 4 artiklan 2 kohdan,
         sekä katsoo seuraavaa:

                     (1)

                     Komission asetuksessa (EY) N:o 474/2006 (2) vahvistetaan luettelo niistä lentoliikenteen harjoittajista, jotka on asetettu toimintakieltoon unionissa.

                     (2)

                     Eräät jäsenvaltiot ja Euroopan unionin lentoturvallisuusvirasto, jäljempänä ’EASA’, ovat toimittaneet asetuksen (EY) N:o 2111/2005 (3) 4 artiklan 3 kohdan nojalla komissiolle tietoja, jotka ovat olennaisia kyseisen luettelon ajantasaistamiseksi. Olennaisia tietoja on saatu myös kolmansilta mailta ja kansainvälisiltä organisaatioilta. Luettelo olisi saatettava ajan tasalle näiden tietojen pohjalta.

                     (3)

                     Komissio on ilmoittanut kaikille kyseisille lentoliikenteen harjoittajille suoraan tai niiden valvonnasta vastaavien viranomaisten välityksellä ne olennaiset tosiseikat ja näkemykset, joiden perusteella tehdään päätös lentoliikenteen harjoittajien asettamisesta toimintakieltoon unionissa tai asetuksen (EY) N:o 474/2006 liitteiden A ja B luetteloon sisällytetylle lentoliikenteen harjoittajalle asetetun toimintakiellon ehtojen muuttamisesta.

                     (4)

                     Komissio on antanut kyseisille lentoliikenteen harjoittajille mahdollisuuden tutustua jäsenvaltioiden toimittamiin asiakirjoihin, toimittaa kirjalliset huomautuksensa ja esittää kantansa asiassa suullisesti komissiolle sekä asetuksella (EY) N:o 2111/2005 perustetulle komitealle, jäljempänä ’lentoturvallisuuskomitea’.

                     (5)

                     Lentoturvallisuuskomitea on saanut komissiolta tiedot asetuksen (EY) N:o 2111/2005 ja komission asetuksen (EY) N:o 473/2006 (4) mukaisista yhteisistä kuulemisista, joita käydään parhaillaan seuraavien valtioiden toimivaltaisten viranomaisten ja lentoliikenteen harjoittajien kanssa: Angola, Valko-Venäjä, Dominikaaninen tasavalta, Gabon, Indonesia, Moldova, Nepal, Venäjä ja Venezuela. Komissio on myös toimittanut tietoja lentoturvallisuuskomitealle Päiväntasaajan Guinean, Iranin, Kazakstanin, Libyan, Thaimaan, Turkmenistanin ja Sambian lentoturvallisuustilanteesta.

                     (6)

                     EASA myös ilmoitti komissiolle ja lentoturvallisuuskomitealle ulkomaisten ilma-alusten turvallisuuden arviointiohjelman (SAFA) mukaisten asematasotarkastusten tulokset komission asetuksen (EU) N:o 965/2012 (5) mukaisesti.

                     (7)

                     Lisäksi EASA tiedotti komissiolle ja lentoturvallisuuskomitealle niissä kolmansissa maissa toteutettavista teknisen avun hankkeista, joissa on asetuksen (EY) N:o 474/2006 mukainen toimintakielto. EASA antoi tietoja suunnitelmista ja pyynnöistä, jotka koskevat teknistä lisäapua ja yhteistyötä kolmansien maiden siviili-ilmailuviranomaisten hallinnollisten ja teknisten valmiuksien parantamiseksi, jotta niitä voidaan auttaa ratkaisemaan sovellettavien kansainvälisten siviili-ilmailun turvallisuusvaatimusten noudattamiseen liittyviä ongelmia. Jäsenvaltioita kehotettiin vastaamaan tällaisiin pyyntöihin kahdenväliseltä pohjalta yhteistyössä komission ja EASAn kanssa. Komissio korosti tässä yhteydessä sitä, miten hyödyllistä on antaa kansainväliselle ilmailuyhteisölle tietoa – erityisesti kansainvälisen siviili-ilmailujärjestön (ICAO) SCAN-tietokannan (Safety Collaborative Assistance Network) välityksellä – unionin ja sen jäsenvaltioiden kolmansille maille antamasta teknisestä avusta ilmailun turvallisuuden parantamiseksi koko maailmassa.

                     (8)

                     Eurocontrol toimitti komissiolle ja lentoturvallisuuskomitealle ajantasaiset tiedot SAFA- ja TCO-ohjelmiin (kolmansien maiden lentotoiminnan harjoittajat) sisältyvien hälytysjärjestelmien nykytilanteesta ja toimintakieltoon asetettuja lentoliikenteen harjoittajia koskevien varoitusviestien uusimmista tilastoista.

            Unionin lentoliikenteen harjoittajat

                     (9)

                     EASA on laatinut analyysin unionin lentoliikenteen harjoittajien ilma-aluksille tehtyjen asematasotarkastusten ja toteuttamiensa standardointitarkastusten tuloksista sekä kansallisten ilmailuviranomaisten suorittamista erityistarkastuksista. Useat jäsenvaltiot ovat toteuttaneet analyysin tulosten pohjalta tiettyjä täytäntöönpanotoimenpiteitä ja ilmoittaneet niistä komissiolle ja lentoturvallisuuskomitealle. Bulgaria on ilmoittanut komissiolle ja lentoturvallisuuskomitealle toimista, joita se on toteuttanut Bulgariassa lentotoimintaluvan saaneiden lentoliikenteen harjoittajien osalta.

                     (10)

                     Jäsenvaltiot toistivat olevansa valmiita toimimaan tarpeen mukaan, jos asiaankuuluvat turvallisuustiedot viittaavat välittömiin turvallisuusriskeihin, jotka johtuvat siitä, että unionin lentoliikenteen harjoittajat eivät täytä asianmukaisia turvallisuusvaatimuksia.

            Angolasta tulevat lentoliikenteen harjoittajat

                     (11)

                     Lukuun ottamatta TAAG Angola Airlinesia, jäljempänä ’TAAG’, joka mainitaan asetuksen (EY) N:o 474/2006, sellaisena kuin se on muutettuna komission asetuksella (EY) N:o 619/2009 (6), liitteessä B, Angolassa lentotoimintalupansa saaneet lentoliikenteen harjoittajat mainitaan tällä hetkellä asetuksen (EY) N:o 474/2006, sellaisena kuin se on muutettuna komission asetuksella (EY) N:o 1131/2008 (7), liitteessä A, ja ne ovat täydellisessä toimintakiellossa.

                     (12)

                     Komission, EASAn ja jäsenvaltioiden asiantuntijat suorittivat 10 päivästä14 päivään joulukuuta 2018 unionin arviointikäynnin Angolaan toimivaltaisen viranomaisen INAVICin (Instituto Nacional da Aviação Civil) ja kolmen Angolassa lentotoimintalupansa saaneen lentoliikenteen harjoittajan (TAAG, SonAir ja Heli Malongo) tiloihin.

                     (13)

                     INAVIC noudattaa ilmailun turvallisuuteen lähestymistapaa, josta nykyaikaiset ilmailun turvallisuudenhallinnan tekniikat puuttuvat. Angola on kuitenkin selvästi edistynyt kesäkuussa 2009 tehdyn edellisen unionin arviointikäynnin jälkeen. Angola päivitti ilmailun turvallisuutta koskevaa lainsäädäntöään ja laati uusia teknisiä määräyksiä, joita kutsutaan nimellä ”Normativas Técnicas Aeronáuticas”, jäljempänä ’NTA-normit’. NTA-normit kattavat liitettä 19 lukuun ottamatta lähes kaikki ICAOn liitteet. NTA-normien uusi tarkistus on INAVICilla työn alla. INAVIC laati ja hyväksyi sisäisesti joukon menettelyjä, joilla katetaan ilmailun valvontavelvoitteet. Sisäisissä menettelyissä, asiakirjavalvonnassa, asiakirjojen johdonmukaisessa kirjaamisessa ja tarkastajien koulutuksessa on kuitenkin edelleen joitakin puutteita. Kyseisten puutteiden osalta INAVICin nykyinen johto ilmaisi selkeästi haluavansa parantaa INAVICin valmiuksia ja tehokkuutta päivittäisessä työssä. INAVICin pitäisi ottaa käyttöön laatujohtamistoiminto.

                     (14)

                     Unionin arviointikäynnin aikana tehtiin 15 havaintoa INAVICin valvontatoiminnasta. Arvioinnissa todettiin, että vaikka INAVIC on kehittänyt tiettyjä valmiuksia valvoa Angolassa harjoitettavaa ilmailutoimintaa, parannusten jatkaminen on välttämätöntä, jotta INAVIC voi korjata esiin tulevat turvallisuuspuutteet.

                     (15)

                        TAAG on Angolan kansallinen lentoyhtiö. TAAGilla on käytössään toimiva ja vankka turvallisuusjohtamisjärjestelmä, joka tuottaa sille hyödyllistä tietoa. Yhtiön ylemmällä johdolla on hyvä ymmärrys järjestelmistä, ja niitä käytetään riskien tunnistamiseen ja asianmukaisiin toimenpiteisiin ryhtymiseen suurimpien riskien lieventämiseksi hyväksyttävälle tasolle. Laadunvalvontajärjestelmä on vankka ja toimiva.

                     (16)

                        TAAG on laatinut vaadittavat käsikirjat, kuten esimerkiksi huollon valvontaa, huoltomenettelyjä, kaksimoottorisella lentokoneella suoritettavien pitkän matkan lentojen suorituskykystandardeja ja pienennettyä korkeusporrastusminimiä koskevat käsikirjat, joihin sisältyvät toimintapolitiikat ja joissa esitetään yksityiskohtaisesti INAVICin hyväksymät liitännäismenettelyt. Sertifiointihenkilöstö on saanut asianmukaisen koulutuksen käytettyihin ilma-alustyyppeihin. TAAGilla on ammattitaitoinen miehistö ja henkilöstö sekä toimivat järjestelmät eri toimintojen hallitsemiseen. Johto saa turvallisuus- ja laatutiedot, toimii niiden pohjalta, analysoi ja levittää tällaisia tietoja sekä ryhtyy toimenpiteisiin sisäisten sähköisten tai muunlaisten julkaisujen kautta. IATAn Operational Safety Audit -ohjelman (IOSA) viimeisimmät julkaistut tulokset osoittavat vaatimustenmukaisuudeksi 99,3 prosenttia.

                     (17)

                        SonAirilla on toimiva turvallisuusjohtamisjärjestelmä ja toimiva laadunvarmistusjärjestelmä, mutta unionin arviointikäynti osoitti vakavia puutteita, jotka on ratkaistava kiireellisesti. SonAir ei suorita kaikkia turvallisuusjohtamiskäsikirjassa edellytettyjä toimintoja, turvallisuuskoulutusta ei toteuteta kaikilta osin, muutosjohtaminen suoritetaan vain päällisin puolin eikä viime vuonna suoritettu yhtään turvallisuusauditointia. Laadunvalvontajärjestelmien osalta lentoliikenteen harjoittaja ei pystynyt osoittamaan, että kaikki vuotuiseen tarkastusohjelmaan kuuluvat tarkastukset suoritettiin. Unionin arviointikäynnillä todettiin myös, ettei löydösten käsittelyä koskeva hallintojärjestelmä ollut toiminut asiallisesti. Lentotoiminnan osalta SonAir ottaa huomioon kaikki vaatimukset laatiessaan miehistön työvuorolistoja. Joissakin otokseen kuuluneissa koulutustiedoissa oli kuitenkin epäjohdonmukaisuuksia, joiden vuoksi SonAirin olisi ryhdyttävä toimenpiteisiin varmistaakseen, että menettelyt on määritelty ja että niitä noudatetaan johdonmukaisesti.

                     (18)

                        Heli Malongolla on käytössä kokonaisvaltainen IT-pohjainen integroitu noudattamisen seurantajärjestelmä, turvallisuusjohtamisjärjestelmä ja lentotietojen seuranta. Järjestelmien välinen vuorovaikutus on toimivaa. Tällä hetkellä hyväksytty toimintakäsikirja vastaa harjoitettavan toiminnan luonnetta ja on Angolassa sovellettavien määräysten mukainen. Heli Malongo on laatinut ja ottanut käyttöön huoltoa koskevan toimivan ja vankan laadunvarmistusjärjestelmän. INAVIC on hyväksynyt Heli Malongon laatimat huollon valvonnan ja huoltomenettelyjen käsikirjat, jotka perustuvat ilma-alusten valmistajan suosituksiin. Toimitilat ovat asianmukaiset ja hyvin organisoidut, ja niissä on valvotut alueet varastointia ja välineistöä varten, kalibroidut työkalut mukaan lukien. Huoltoinsinöörit ovat saaneet asianmukaisen koulutuksen käytössä oleviin ilma-alustyyppeihin, ja jatkuvan lentokelpoisuuden ylläpitoa koskevat ohjeet ovat heidän saatavillaan.

                     (19)

                     Komissio ja lentoturvallisuuskomitea kuulivat INAVICia ja lentoliikenteen harjoittajia TAAG ja Heli Malongo3 päivänä huhtikuuta 2019. INAVIC esitteli unionin arviointikäynnin jälkeen toteutetut toimet, Angolan lainsäädäntökehykseen tehdyt muutokset mukaan lukien. Maaliskuussa 2019 hyväksyttiin uusi siviili-ilmailulaki, jossa tunnustetaan INAVICin hallinnollinen ja taloudellinen itsenäisyys. INAVIC kertoi komissiolle ja lentoturvallisuuskomitealle aikomuksestaan parantaa kansainvälisten turvallisuusnormien tehokkaan täytäntöönpanon tasoa yli 60 prosentin tasolle. Tätä varten INAVIC saa ulkoista teknistä apua. INAVIC aikoo lisäksi vuoden 2019 loppuun mennessä laatia ja panna täytäntöön laadunvarmistustoiminnon ja yhdennetyn menetelmän, jolla yhdenmukaistetaan tekniset asiakirjat ja varmistetaan niiden yleinen sähköinen saatavuus.

                     (20)

                     INAVIC on edistynyt kansainvälisten turvallisuusvaatimusten täytäntöönpanossa. Komissio suhtautuu myönteisesti aikaansaatuun edistymiseen ja kannustaa Angolan viranomaisia ja INAVICia jatkamaan kyseisiä pyrkimyksiä. Tällä hetkellä saatavilla olevan ja etenkin unionin arviointikäynnin yhteydessä saadun näytön perusteella ei kuitenkaan voida päätellä, että saavutettu edistys olisi riittävän vankkaa, jotta kaikki Angolassa rekisteröidyt ja INAVICin valvomat lentoliikenteen harjoittajat voitaisiin poistaa asetuksen (EY) N:o 474/2006 liitteestä A. INAVICin olisi todellakin vielä parannettava turvallisuusvalvontajärjestelmäänsä sekä tarkastajien koulutusta ja heidän työmenetelmiensä standardointia.

                     (21)

                        TAAG ja Heli Malongo esittelivät kuulemisessa korjaavien toimia koskevia suunnitelmiaan, joilla puututaan unionin arviointikäynnillä esitettyihin huomioihin ja suosituksiin. Osa korjaavia toimia koskevissa suunnitelmissa kuvatuista toimista on jo toteutettu. Kuulemisessa molemmat lentoliikenteen harjoittajat vakuuttivat, että niillä on käytössä vankat ja toimivat järjestelmät eri toimintojen hallinnointiin.

                     (22)

                     Komissio päättelee, että TAAG Angola ja Heli Malongo pystyvät varmistamaan lentotoimintansa turvallisen harjoittamisen. Komissio katsoo, että kummankin lentoliikenteen harjoittajan osalta on riittävää näyttöä sovellettavien Angolan määräysten ja kansainvälisten turvallisuusnormien noudattamisesta. EASA on vahvistanut, ettei lentoliikenteen harjoittaja TAAG aiheuta tällä hetkellä erityisiä turvallisuusongelmia TCO:n ja SAFA:n osalta.

                     (23)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio päättelee, että Heli Malongo olisi poistettava asetuksen (EY) N:o 474/2006 liitteestä A ja TAAG olisi poistettava asetuksen (EY) N:o 474/2006 liitteestä B. Tästä syystä katsotaan, että olisi muutettava asetuksen (EY) N:o 474/2006 liitteessä A ja liitteessä B vahvistettua luetteloa niistä lentoliikenteen harjoittajista, jotka on asetettu toimintakieltoon unionissa.

                     (24)

                     Jäsenvaltioiden olisi jatkossakin tarkastettava asianmukaisten kansainvälisten turvallisuusvaatimusten tosiasiallinen noudattaminen kohdentamalla asematasotarkastuksia ensisijaisesti Angolassa lentotoimintaluvan saaneisiin lentoliikenteen harjoittajiin asetuksen (EY) N:o 965/2012 nojalla.

                     (25)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komission voi olla pakko ryhtyä lisätoimiin asetuksen (EY) N:o 2111/2005 mukaisesti.

            Valko-Venäjältä tulevat lentoliikenteen harjoittajat

                     (26)

                     Komissio aloitti 17 päivänä syyskuuta 2018 neuvottelut Valko-Venäjän ilmailuviraston (AD-BLR) kanssa asetuksen (EY) N:o 473/2006 3 artiklan 2 kohdan nojalla, koska EASA oli havainnut turvallisuuspuutteita TCO-lupamenettelyssä.

                     (27)

                     Komission, EASAn ja jäsenvaltioiden asiantuntijat suorittivat 11 päivästä15 päivään maaliskuuta 2019 unionin arviointikäynnin AD-BLR:in ja seuraavien Valko-Venäjällä lentotoimintalupansa saaneiden lentoliikenteen harjoittajien tiloihin: Belavia Belarusian Airlines (Belavia), Rubystar Airways ja Transaviaexport Airlines.

                     (28)

                     Unionin arviointikäynnin aikana AD-BLR antoi näyttöä merkittävistä muutoksista toiminnassaan, mukaan lukien uusien määräysten sekä sisäisten käsikirjojen ja tarkistuslistojen antaminen, erityisen ilmailualasta vastaavan tarkastusosaston perustaminen liikenneministeriöön ja uusien tarkastajien rekrytointi. Kyseisiin toimiin ryhdyttiin kesäkuussa 2018 ilmailulain muuttamisella ja niitä tehostettiin sen jälkeen, kun komission ja AD-BLR:n väliset kuulemiset oli käynnistetty 17 päivänä syyskuuta 2018. AD-BLR käynnisti vuonna 2018 myös kaikkien Valko-Venäjällä lentotoimintalupansa saaneiden lentoliikenteen harjoittajien uudelleensertifioinnin. Unionin arviointikäynnin ajankohtaan mennessä Valko-Venäjä oli jo saattanut kahden lentoliikenteen harjoittajan lentotoimintaluvan uusimisen päätökseen. Nämä olivat merkittäviä toimia kansainvälisten turvallisuusvaatimusten noudattamisen parantamisessa.

                     (29)

                     Vaikka vuonna 2018 tietojenvaihto oli vaikeaa, tiedonsaanti parani unionin arviointikäynnin aikana. Unionin arviointikäynnin tulokset osoittavat kuitenkin, että on tarpeen määritellä ja toteuttaa kattava etenemissuunnitelma, jossa prosessia valvotaan ja seurataan tiiviisti sen varmistamiseksi, että turvallisuusriskit tunnistetaan oikein ja niihin puututaan asianmukaisesti. AD-BLR esitti unionin arviointikäynnin aikana todisteita Valko-Venäjällä lentotoimintalupansa saaneiden lentoliikenteen harjoittajien vuotuisesta valvontaohjelmasta. Käynnin aikaan AD-BLR:n rekrytointi oli kesken, eikä sen henkilöstö ollut vielä riittävä suorittamaan kaikkia vaadittuja valvontatoimia. Havaittiin myös, että kyseessä olevien valvontatoimien toimivuutta voisi edelleen parantaa, jos ne perustuisivat suoremmin vankan turvallisuusarvioinnin tuloksiin.

                     (30)

                     Edellä mainittujen kolmen lentoliikenteen harjoittajan arvioinnilla pyrittiin todentamaan AD-LDR:n valmiudet varmistaa, että Valko-Venäjällä lentotoimintalupansa saaneiden lentoliikenteen harjoittajien toiminta on kansainvälisten turvallisuusnormien mukaista. Unionin arviointikäynnin päätelmänä oli, että olisi tehtävä parannuksia erityisesti Valko-Venäjällä lentotoimintalupansa saaneiden lentoliikenteen harjoittajien valvontatoimien osalta. Sellaista välitöntä turvallisuusriskiä ei kuitenkaan havaittu, joka edellyttäisi toimenpiteitä niiden lisäksi, joihin EASA on jo ryhtynyt TCO-hyväksyntäprosessin aikana.

                     (31)

                     Komissio ja lentoturvallisuuskomitea kuulivat AD-BLR:ää 3 päivänä huhtikuuta 2018. AD-BLR:n yhden hengen delegaatio antoi tietoja useista toimenpiteistä, joilla Valko-Venäjän ilmailun turvallisuutta on parannettu; tällaisia toimenpiteitä olivat erityisesti henkilöstön rekrytointi ja koulutus, ilmailumääräysten ja -menettelyjen tarkistaminen ja uusien digitaalisten teknologioiden käyttöönotto valvontatoimintojen tukemiseksi. Osa annetuista tiedoista oli hyödyllisiä lentoturvallisuuskomitealle, mutta AD-BLR ei aina onnistunut antamaan tarkkoja vastauksia lentoturvallisuuskomitean esittämiin kysymyksiin.

                     (32)

                     Saatavilla olevien tietojen, joihin sisältyvät unionin arviointikäynnin tulokset maaliskuulta 2019 ja 29 päivänä maaliskuuta 2019 toimitettu korjaavia toimia koskeva suunnitelma, perusteella komissio katsoo, että AD-BLR on kesäkuun 2018 jälkeen edistynyt kansainvälisten turvallisuusnormien täytäntöönpanossa. AD-BLR:n olisi silti varmistettava asianmukaiset resurssit turvallisuusvalvontatoimintaansa varten. Komissio katsoo myös, että olisi vältettävä kaikkea poliittisten ja turvallisuusnäkökohtien yhteen kytkentää.

                     (33)

                     Vaikka on näyttöä siitä, että AD-BLR:n toteuttamat toimenpiteet vahvistavat sen valmiuksia valvoa Valko-Venäjän ilmailutoimintaa, olisi edelleen parannettava sen kykyä varmistaa, että Valko-Venäjällä lentotoimintalupansa saaneet lentoliikenteen harjoittajat toimivat kansainvälisten turvallisuusnormien mukaisesti. Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa Valko-Venäjältä tulevien lentoliikenteen harjoittajien osalta

                     (34)

                     Jäsenvaltioiden olisi jatkossakin tarkastettava asianmukaisten kansainvälisten turvallisuusvaatimusten tosiasiallinen noudattaminen Valko-Venäjällä kohdentamalla asematasotarkastuksia ensisijaisesti Valko-Venäjällä lentotoimintaluvan saaneisiin lentoliikenteen harjoittajiin asetuksen (EY) N:o 965/2012 nojalla.

                     (35)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komission voi olla pakko ryhtyä lisätoimiin asetuksen (EY) N:o 2111/2005 mukaisesti.

            Dominikaanisesta tasavallasta tulevat lentoliikenteen harjoittajat

                     (36)

                     Dominikaanisesta tasavallasta tulevia lentoliikenteen harjoittajia ei ole koskaan mainittu asetuksen (EY) N:o 474/2006 liitteessä A. EASA ilmoitti 20 päivänä maaliskuuta 2019 komissiolle PCO-hyväksyntää koskevassa prosessissa havaituista turvallisuuspuutteista. Viisi IDACilta (Instituto Dominicano de Aviación Civil) lentotoimintalupansa saanutta lentoliikenteen harjoittajaa on hakenut TCO-hyväksyntää, mutta sen sai vain kaksi, Helidosa Aviation Group SA ja Servicios Aéreos Profesionales, SA EASA keskeytti Servicios Aéreos Profesionales, SA:n luvan voimassaolon turvallisuussyistä 15. maaliskuuta 2019. Lentoliikenteen harjoittajat Dominican Wings, SA ja Sky High Aviation Services, S.R.L. peruuttivat hakemuksensa EASAn suorittaman alustavan arvioinnin aikana. Lentoliikenteen harjoittaja Air Century, SA peruutti ensimmäisen hakemuksensa vuonna 2017 epäonnistuttuaan sovellettavien kansainvälisten turvallisuusnormien noudattamisen osoittamisessa ja haki lupaa uudelleen vuonna 2018.

                     (37)

                     SAFA-ohjelmassa suoritettujen asematasotarkastusten tulosten analyysi osoittaa, että IDACilta lentotoimintalupansa saaneiden lentoliikenteen harjoittajien SAFA-suhdeluku on maailmanlaajuisen keskiarvon yläpuolella. Tiettyjen SAFA-tarkastusten tulosten toistuminen kertoo asianmukaisen turvallisuuskulttuurin oletettavasta puuttumisesta. SAFA-tarkastusten kokonaismäärä on kuitenkin vähäinen. Komissio päätti kuitenkin käynnistää neuvottelut IDACin kanssa asetuksen (EY) N:o 473/2006 3 artiklan 2 kohdan mukaisesti.

                     (38)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa Dominikaanisesta tasavallasta tulevien lentoliikenteen harjoittajien osalta

                     (39)

                     Jäsenvaltioiden on jatkossakin tarkastettava asianmukaisten turvallisuusvaatimusten tosiasiallinen noudattaminen kohdentamalla asematasotarkastuksia ensisijaisesti Dominikaanisessa tasavallassa lentotoimintaluvan saaneisiin lentoliikenteen harjoittajiin asetuksen (EY) N:o 965/2012 nojalla.

                     (40)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komission voi olla pakko ryhtyä lisätoimiin asetuksen (EY) N:o 2111/2005 mukaisesti.

            Gabonista tulevat lentoliikenteen harjoittajat

                     (41)

                     Komission ja Gabonin toimivaltaisten viranomaisten ANACin (Agence Nationale de l'Aviation Civile) väliset kuulemiset jatkuivat tavoitteena valvoa ANACin edistymistä sen varmistamisessa, että sen ilmailun turvallisuusvalvontajärjestelmän valvonta on kansainvälisten turvallisuusnormien mukainen. Tässä yhteydessä ANAC ilmoitti komissiolle kriittisten osatekijöiden täytäntöönpanon parantamiseksi toteutetuista toimenpiteistä sekä 29 päivän tammikuuta ja 6 päivän helmikuuta 2019 välisenä aikana suoritetun ICAOn koordinoidun varmistuskäynnin (ICVM) alustavista tuloksista.

                     (42)

                     Annettujen tietojen perusteella komissio ei voi kaikilta osin määritellä ANACin valmiuksia varmistaa, että Gabonissa lentotoimintaluvan saaneet lentoliikenteen harjoittajat toimivat kansainvälisten turvallisuusnormien mukaisesti. Tämän vuoksi pyydetään lisätietoja, ja Gabonissa olisi järjestettävä tekninen kokous, jossa keskustellaan turvallisuusvalvonnan tilanteesta.

                     (43)

                     Gabonin toimivaltaiset viranomaiset toimittivat komissiolle 2 päivänä huhtikuuta 2019 todisteita siitä, ettei lentoliikenteen harjoittajilla Afric Aviation, Allegiance Air Tourist, Sky Gabon ja Nouvelle Air Affaires Gabon enää ole voimassa olevaa lentotoimintalupaa. Siksi mainitut lentoliikenteen harjoittajat olisi poistettava niiden lentoliikenteen harjoittajien luettelosta, jotka on asetettu toimintakieltoon unionissa.

                     (44)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, että yhteisön luetteloa niistä lentoliikenteen harjoittajista, jotka on asetettu toimintakieltoon unionissa, olisi muutettava lentoliikenteen harjoittajien Afric Aviation, Allegiance Air Tourist ja Sky Gabon poistamiseksi asetuksen (EY) N:o 474/2006 liitteestä A ja lentoliikenteen harjoittajan Nouvelle Air Affaires Gabon poistamiseksi asetuksen (EY) N:o 474/2006 liitteestä B.

            Indonesiasta tulevat lentoliikenteen harjoittajat

                     (45)

                     Kaikki Indonesiasta tulevat lentoliikenteen harjoittajat poistettiin kesäkuussa 2018 asetuksen (EY) N:o 474/2006, sellaisena kuin se on muutettuna komission asetuksella (EU) 2018/871 (8), liitteestä A. Komission ja Indonesian siviili-ilmailuhallinnon (DGCA Indonesia) väliset neuvottelut jatkuvat asetuksen (EY) N:o 473/2006 3 artiklan 2 kohdan nojalla, jotta turvallisuusvalvontajärjestelmän seurantaa voidaan jatkaa Indonesiassa. Tähän liittyen DGCA Indonesia toimitti 28 päivänä helmikuuta 2019 päivätyllä kirjeellä lisätietoja ja päivityksen turvallisuusvalvontatoiminnoista syyskuusta 2018 helmikuuhun 2019. Tietoihin sisältyi luettelo Indonesiassa lentotoimintalupansa saaneista lentoliikenteen harjoittajista, rekisteröidyistä ilma-aluksista, turvallisuusvalvontatoiminnoista, DGCA Indonesian toteuttamista toimenpiteistä täytäntöönpanon varmistamiseksi ja sen korjaavia toimia koskevien suunnitelmien (Corrective Action Plan, CAP) ajantasaisesta tilanteesta maaliskuussa 2018 suoritetun unionin arviointikäynnin jälkeen. DGCA Indonesia toimitti ajantasaiset tiedot myös suorituskykyyn perustuvaa navigointia koskevasta toimintasuunnitelmasta ja DGCA Indonesialle annetusta teknisestä avusta.

                     (46)

                     DGCA Indonesia ilmoitti 16 päivänä tammikuuta päivätyllä kirjeellä DGCA Indonesian uudelleenjärjestelyprosessista, jonka tavoitteena on linjata prosessit ICAOn standardien ja suosittelemien käytäntöjen mukaisiksi. DGCA Indonesia tiedotti komissiolle myös vakavista vaaratilanteista, joissa indonesialaisia lentoliikenteen harjoittajia on ollut osallisina.

                     (47)

                     Siltä osin kuin kyse on lentoliikenteen harjoittajista, ilma-aluksista ja turvallisuusvalvonnasta, DGCA Indonesia myönsi yhden uuden lentotoimintaluvan Part-121 ja yhden uuden lentotoimintaluvan Part-135. Täytäntöönpanon varmistamiseksi toteutettujen toimenpiteiden osalta DGCA Indonesia keskeytti yhden lentotoimintaluvan Part-121 voimassaolon, peruutti yhden hyväksyntätodistuksen, keskeytti yhden lentäjän lupakirjan voimassaolon ja langetti kolme hallinnollista seuraamusta lentotoimintaluvan Part-135 haltijoille. DGCA Indonesia paransi valvontaa EU:n arviointikäynnin aikana maaliskuussa 2018 ilmailulääketieteen lupamenettelyssä havaittujen ongelmien osalta ja keskeytti seitsemän akkreditoidun ilmailulääkärin lisenssin voimassaolon.

                     (48)

                     Indonesia aikoo suorituskykyyn perustuvan suunnistuksen (PBN) täytäntöönpanoa koskevan suosituksen mukaisesti panna PBN-menettelyt täytäntöön 19 kansainvälisellä lentoasemalla 27:stä vuoden 2019 loppuun mennessä. PBN:n täytäntöönpano etenee myös kotimaan ja kaukaisilla lentoasemilla, joskaan ei samassa tahdissa.

                     (49)

                     DGCA Indonesia ilmoitti komission yksiköille myös korjaavien toimien tilasta vuonna 2017 tehdyn ICAOn koordinoidun varmistuskäynnin johdosta. ICAO tarkasti lentokelpoisuutta koskevat korjaussuunnitelmat 25 päivänä heinäkuuta 2018. ICAO on hyväksynyt kaikki korjaavat toimet kokonaan tai osittain.

                     (50)

                     Komissio tutki tiedot ja pyysi 6 päivänä maaliskuuta 2019 päivätyllä kirjeellä lisätietoja eli tietoja Indonesian DGCA:n viimeistelemättömistä sisäisistä menettelyistä, yhden lentoliikenteen harjoittajan noudattamatta jääneistä määräajoista sekä Garuda Indonesian ja Sriwijayan hiljattain toteutetusta sulautumasta. DGCA Indonesia lähetti pyydetyt tiedot 20 päivänä maaliskuuta 2019. Tutkittuaan tiedot komissio katsoo, että valtaosa korjaavia toimia koskevista suunnitelmista, vakavista vaaratilanteista ja toimenpiteistä täytäntöönpanon varmistamiseksi annetuista selvityksistä on riittäviä. Tämän vuoksi suurin osa korjaavia toimia koskeviin suunnitelmiin liittyvistä havainnoista saatettiin päätökseen ja ehdotetut uudet määräajat päätökseen saattamiselle hyväksyttiin.

                     (51)

                        Lion Airin lennon JT610 29 päivänä lokakuuta 2018 tapahtuneen kohtalokkaan onnettomuuden jälkeen DGCA Indonesia jatkaa edelleen tietojen toimittamista toteutetuista toimenpiteistä. Ethiopian Airlinesin lennon ET302 10 päivänä maaliskuuta 2019 tapahtuneen onnettomuuden jälkeen Indonesian DGCA ilmoitti komissiolle päätöksestään kieltää varotoimena Lion Airin ja Garuda Indonesian Boeing 737 MAX -ilma-alusten lentotoiminnan.

                     (52)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo tästä syystä, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa, Indonesiasta tulevien lentoliikenteen harjoittajien osalta.

                     (53)

                     Jäsenvaltioiden olisi jatkossakin tarkastettava asianmukaisten kansainvälisten turvallisuusvaatimusten tosiasiallinen noudattaminen kohdentamalla asematasotarkastuksia ensisijaisesti Indonesiassa lentotoimintaluvan saaneisiin lentoliikenteen harjoittajiin asetuksen (EY) N:o 965/2012 nojalla.

                     (54)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komission voi olla pakko ryhtyä lisätoimiin asetuksen (EY) N:o 2111/2005 mukaisesti.

            Moldovasta tulevat lentoliikenteen harjoittajat

                     (55)

                     Komissio ilmoitti syyskuussa 2018 Moldovan siviili-ilmailuviranomaiselle (CAAM) tietyistä turvallisuusongelmista, jotka liittyivät siltä lentotoimintaluvan saaneisiin lentoliikenteen harjoittajiin. Samalla komissio ilmoitti CAAMille neuvottelujen aloittamisesta asetuksen (EY) N:o 473/2006 3 artiklan 2 kohdan nojalla.

                     (56)

                     Komission, EASAn ja jäsenvaltioiden asiantuntijat suorittivat 11 päivästä15 päivään helmikuuta 2019 unionin arviointikäynnin Moldovan toimivaltaisen viranomaisen CAAMin ja seuraavien Moldovassa lentotoimintalupansa saaneen lentoliikenteen harjoittajan tiloihin: Air Moldovan Fly Pron ja Terra Avian.

                     (57)

                     Asiantuntijoiden raportin mukaan CAAM noudattaa ilmailun turvallisuuteen lähestymistapaa, josta nykyaikaiset ilmailun turvallisuudenhallinnan tekniikat puuttuvat. Lainsäädäntökehys olisi ajantasaistettava, koska kaikkia ICAOn liitteisiin tehtyjä muutoksia ei ole sisällytetty Moldovan määräyksiin. CAAM panee parhaillaan täytäntöön unionin määräyksiä unionin ja sen jäsenvaltioiden sekä Moldovan välillä vuonna 2012 allekirjoitetun yhteistä ilmailualuetta koskevan sopimuksen mukaisesti.

                     (58)

                     CAAM ei kuitenkaan ole vielä toteuttanut vankkoja sisäisiä mekanismeja ja menettelyjä, joilla nykyinen oikeudellinen ja tekninen kehys otetaan osaksi organisaation rutiinitoimintoja. CAAMin olisi siksi parannettava laadunhallintatoimintoaan. CAAMin lentotoimintaosasto on laatinut sisäiset prosessit ja menettelyt, mutta niitä ei noudateta. Unionin arviointikäynnillä havaittiin, että alueita, joilla on parantamisen varaa, ovat erityisesti lentotoimintalupaprosessin tiukka noudattaminen, käsikirjojen tarkistuksen ja hyväksynnän jäljitettävyyden parantaminen sekä lentotoimintaosaston valvontavelvoitteiden vahvistaminen. Lentotoimintalupien myöntämisen osalta CAAM ei ole pannut täytäntöön minkäänlaista järjestelmää, jolla valvotaan teoreettista ja käytännön osaamista koskevia delegoituja kokeita. Rekisterien ylläpitoa olisi myös parannettava erityisesti valvontatoimintojen jäljitettävyyden varmistamiseksi.

                     (59)

                     CAAMin lentokelpoisuusosaston kehittämät koulutusohjelmat eivät ole asiaan liittyvien vakiintuneiden menettelyjen mukaisia eivätkä ne riitä lentokelpoisuushenkilöstön vaadittavien tietojen, taitojen, ammattitaidon ja pätevyyden ylläpitoon. CAAMin lentokelpoisuusosaston suorittamia tarkastuksia olisi vahvistettava, koska unionin arviointikäynti paljasti moldovalaisissa lentoliikenteen harjoittajissa ongelmia, joiden olisi pitänyt tulla esiin CAAMin omissa valvontatarkastuksissa.

                     (60)

                     Moldovan suurimmalla lentoliikenteen harjoittajalla Air Moldovalla on käytössään toimiva ja vankka turvallisuusjohtamisjärjestelmä, joka tuottaa sille hyödyllistä tietoa. Laadunvalvontajärjestelmä on vankka ja toimiva ja vaatii vain pieniä parannuksia. Yhtiön ylemmällä johdolla on hyvä ymmärrys järjestelmistä, ja niiden avulla tunnistetaan riskejä ja ryhdytään asianmukaisiin toimenpiteisiin suurimpien riskien lieventämiseksi. Lentoliikenteen harjoittajan toiminnan tukena on pätevää teknistä henkilöstöä ja linjahuoltopaikat, joissa on kunnossapitovalmiudet. Organisaatio on osoittanut, että sillä on vankka ja jäsennelty järjestelmä, jolla hallitaan jatkuvan lentokelpoisuuden eri näkökohtia. Air Moldova on laatinut vaaditut käsikirjat, jotka sisältävät toimintapolitiikat ja yksityiskohtaiset liitännäismenettelyt, ja CAAM on ne hyväksynyt. Sertifioitu henkilöstö on saanut asianmukaisen koulutuksen käytettyihin ilma-alustyyppeihin. Unionin arviointikäynnin aikana ei havaittu merkittäviä puutteita.

                     (61)

                        Fly Pro on rahtilentoliikenteen harjoittaja, jolla on käytössä turvallisuusjohtamisjärjestelmä ja laadunhallintajärjestelmä. Unionin arviointikäynnillä kyseisissä järjestelmissä havaittiin joitakin korjausta vaativia puutteita. Fly Pron turvallisuusjohtamiskäsikirja olisi ajantasaistettava Moldovan lainsäädännön ja kansainvälisten turvallisuusnormien mukaisesti. Laadunvalvontajärjestelmien osalta lentoliikenteen harjoittaja ei pystynyt osoittamaan, että kaikki vuotuiseen tarkastusohjelmaan kuuluvat tarkastukset suoritettiin. Löydösten käsittelyä koskeva hallintojärjestelmä ei myöskään toiminut asianmukaisesti. Fly Pro on laatinut toimintakäsikirjan, mutta tämän käsikirjan nykyisessä versiossa ei ole otettu huomioon hyväksyttyä toimintaa ja lupia. Huolto-ohjelma ei ole ajan tasalla, koska kaikki uudet tarkastukset, jotka sisältyvät huoltotoiminnan tarkastuslautakunnan raporttiin, jonka antoi tyyppisuunnittelusta vastaava organisaatio, tehtiin väärin määrävälein. Fly Pron arvioinnissa kävi ilmi toiminnallisia ongelmia, jotka liittyivät operatiiviseen valvontaan, koulutukseen ja rekisterinpidon hallintaan ja joita laadunvarmistusjärjestelmä ei pystynyt havaitsemaan.

                     (62)

                        Terra Avia on moldovalainen yksityinen lentoliikenteen harjoittaja, jonka kotikenttänä on Sharjah International Airport Yhdistyneissä arabiemiirikunnissa. Terra Avian turvallisuusjohtamiskäsikirja olisi ajantasaistettava Moldovan lainsäädännön ja kansainvälisten turvallisuusnormien mukaisesti. Terra Avia ei myöskään suorita kaikkia toimintojaan turvallisuusjohtamiskäsikirjan mukaisesti (riskinhallinta on pinnallista, turvallisuutta ei edistetä kaikilta osin ja turvallisuustarkastukset jätetään suorittamatta). Terra Avia ei ole järjestänyt asianmukaista operatiivista valvontaa lennon aloittamisen, jatkamisen, reittimuutoksen eikä päättämisen osalta. Lentoliikenteen harjoittajan huolto-ohjelmaa ei myöskään ole päivitetty. Lisäksi vaikka Terra Avian käyttämien ilma-alusten käyttölukemat ovat selvästi alhaisemmat kuin huoltotoiminnan tarkastuslautakunnan raportin ja huoltosuunnitelmadatan validiteettia varten määritellyt lukemat, lentoliikenteen harjoittaja ei ole kehittänyt eikä pannut täytäntöön alhaisen käyttöasteen huolto-ohjelmaa. Terra Avia ei pystynyt osoittamaan, kuinka se suorittaa jatkuvaan lentokelpoisuuteen liittyvät velvollisuutensa. Lentoliikenteen harjoittaja ei myöskään pystynyt osoittamaan huolto-ohjelman noudattamisen tilaa. Unionin arviointikäynnin aikana havaittiin, että käyttöiältään rajoitettuja osia koskevat tiedot olivat puutteelliset. Terra Avia ei liioin pystynyt osoittamaan lentokonemiehistön koulutus- ja koeohjelman osalta, että kaikki vaadittavat elementit sisältyivät siirtymäkurssiin ja määräaikaiskoulutukseen. Terra Avia on kehittänyt järjestelmän, jolla valvotaan ohjaamo- ja matkustamohenkilöstön lento-, työ- ja lepoaikoja, mutta järjestelmään ei sisälly minkäänlaista sääntörikkomuksista ilmoittavaa järjestelmää.

                     (63)

                     Vuonna 2019 suoritetun unionin arviointikäynnin jälkeen CAAM teki turvallisuusanalyysin ja laati korjaavia toimia koskevan suunnitelman käynnin aikana esiin nousseisiin havaintoihin puuttumiseksi. Komissio katsoo kyseisen analyysin olevan kattava ja antavan täsmälliset määräajat eri toimille. Huomattavia ponnisteluja on kuitenkin vielä tehtävä, jotta kaikki turvallisuusanalyysiin sisältyvät tehtävät suoritetaan. Sen lisäksi, ettei kyseistä turvallisuusanalyysiä ole pantu tehokkaasti täytäntöön, unionin vuoden 2019 arviointikäynnin aikana yksilöityjä turvallisuusriskejä ei ole lievennetty.

                     (64)

                     Komissio ja lentoturvallisuuskomitea kuulivat CAAMia ja lentoliikenteen harjoittajia Air Moldova, Fly One ja Aerotranscargo2 päivänä huhtikuuta 2019. CAAM esitteli nykyisen organisaatiorakenteensa, johon sisältyi myös yksityiskohtaisia tietoja sen lentokelpoisuusosastosta ja lentotoimintaosastosta. CAAM selosti yksityiskohtaisesti toimenpiteitä, joita oli toteutettu viimeisimmän eli marraskuussa 2018 pidetyn lentoturvallisuuskomitean kokouksen jälkeen, mukaan lukien tietoja operatiivisten tarkastajien koulutuksesta, uusien tarkastajien rekrytointiprosessista ja toimista, joihin on ryhdytty useiden Moldovassa rekisteröityjen lentoliikenteen harjoittajien suhteen. CAAM antoi lisäksi tietoja siitä, missä vaiheessa suunnitelmat Moldovan lainsäädännön yhdenmukaistamiseksi unionin sääntelykehyksen kanssa ovat, sekä sisäisten menettelyjen ja käsikirjojen tarkistuksesta. CAAM esitteli yhteenvedon korjaavista toimista, joita oli toteutettu asiantuntijoiden unionin arviointikäynnin 2019 yhteydessä tekemien huomioiden johdosta. Lisäksi CAAM ilmoitti komissiolle, että Fly Pron ja Terra Avian lentotoimintalupien voimassaolo oli keskeytetty.

                     (65)

                     CAAM kertoi myös, että se on vuoden 2019 alusta lähtien järjestelty uudelleen valtion talousarviosta rahoitetuksi julkiseksi laitokseksi. Komissio katsoo, että olisi vältettävä kaikenlaista poliittisten ja turvallisuusnäkökohtien yhteen kytkentää. Tältä osin CAAMin on osoitettava päätöksentekoprosessinsa täysi riippumattomuus tästä uudesta institutionaalisesta kehyksestä huolimatta.

                     (66)

                     Kaikkien saatavilla olevien tietojen, mukaan lukien unionin arviointikäynnin tulokset ja kuulemisessa saadut tiedot, perusteella komissio ja lentoturvallisuuskomitea katsovat, että CAAMilla on hyvin vähäiset valmiudet valvoa lentotoimintaa Moldovassa ja että tästä syystä on tehtävä merkittäviä parannuksia turvallisuuspuutteiden korjaamiseksi.

                     (67)

                        Air Moldova esitteli korjaavia toimia koskevan suunnitelmansa, jolla se aikoo ottaa huomioon unionin arviointikäynnin johdosta tehdyt havainnot ja suositukset. Suunnitelma sisältää korjaavia ja ennalta ehkäiseviä toimia, jotka perustuvat juurisyiden vankkaan analyysiin. Tältä osin EASA on vahvistanut, ettei lentoliikenteen harjoittaja aiheuta tällä hetkellä erityisiä turvallisuusongelmia TCO:n ja SAFA:n osalta.

                     (68)

                        Fly One esitti katsauksen yhtiöön, mukaan lukien sen nykyinen kalusto sekä käytettävissä oleva resurssit ja välineet. Se kuvaili turvallisuusjohtamisjärjestelmänsä ja laadunhallintajärjestelmänsä olevan vankkoja ja hyvin kehittyneitä järjestelmiä. Lentoliikenteen harjoittaja käyttää ohjelmistotyökaluja integroidakseen turvallisuus-, laatu- ja riskinhallintadataa, jotta lentotoiminta olisi paremmin sen hallinnassa. Tältä osin EASA on vahvistanut, ettei lentoliikenteen harjoittaja aiheuta tällä hetkellä erityisiä turvallisuusongelmia TCO:n ja SAFA:n osalta.

                     (69)

                        Aerotranscargo esitteli rakennettaan sekä laadunvarmistusjärjestelmänsä ja turvallisuudenhallintajärjestelmänsä toimintaa. Se myös ilmoitti olevansa sitoutunut parantamaan turvallisuustasoaan ja -kulttuuriaan. Tältä osin EASA on vahvistanut, ettei lentoliikenteen harjoittaja aiheuta tällä hetkellä erityisiä turvallisuusongelmia TCO:n ja SAFA:n osalta.

                     (70)

                     Tällä hetkellä käytettävissä olevien tietojen perusteella ja asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo tästä syystä, että kaikki Moldovasta tulevat lentoliikenteen harjoittajat, lukuun ottamatta Air Moldovaa, Fly Onea ja Aerotranscargoa, on tässä vaiheessa syytä sisällyttää luetteloon lentoliikenteen harjoittajista, jotka on asetettu toimintakieltoon unionissa.

                     (71)

                     Jäsenvaltioiden olisi jatkossakin tarkastettava asianmukaisten kansainvälisten turvallisuusvaatimusten tosiasiallinen noudattaminen kohdentamalla asematasotarkastuksia ensisijaisesti Moldovassa lentotoimintaluvan saaneisiin lentoliikenteen harjoittajiin asetuksen (EY) N:o 965/2012 nojalla.

                     (72)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komission voi olla pakko ryhtyä lisätoimiin asetuksen (EY) N:o 2111/2005 mukaisesti.

            Nepalista tulevat lentoliikenteen harjoittajat

                     (73)

                     Nepalin toimivaltaiset viranomaiset (Civil Aviation Authority of Nepal, CAAN) toimittivat 29 päivänä lokakuuta 2018 luettelon täydennettävistä asiakirjoista ja toteutettavista toimista.

                     (74)

                     CAAN toimitti kaikki pyydetyt asiakirjat 9 päivänä joulukuuta 2018 päivätyllä kirjeellä. Komissio totesi toimitettujen tietojen olevan hyvin jäsenneltyjä ja niiden sisällön tyydyttävä. CAAN pyrki merkittävästi parantamaan Nepalin turvallisuusvalvontajärjestelmää. Komissio katsoo kuitenkin, että edelleen on tarpeen tehdä merkittäviä parannuksia olemassa olevien turvallisuuspuutteiden korjaamiseksi. Komissio toteaa lisäksi, että onnettomuuksien ja raportoitavien vaaratilanteiden määrä on Nepalissa erityisen korkea. Viimeisin onnettomuus tapahtui 27 päivänä helmikuuta 2019, jolloin Air Dynastyn liikennöimä Eurocopter AS350 -helikopteri syöksyi maahan itäisellä vuoristoseudulla Taplejungissa Nepalissa. Ennen kuin harkitaan kaikkien Nepalissa rekisteröityjen lentoliikenteen harjoittajien nykyisen toimintakiellon poistamista, onnettomuuslukujen on laskettava Nepalissa huomattavasti.

                     (75)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa Nepalista tulevien lentoliikenteen harjoittajien osalta

            Venäjältä tulevat lentoliikenteen harjoittajat

                     (76)

                     Komissio, EASA ja jäsenvaltioiden toimivaltaiset viranomaiset ovat seuranneet edelleenkin tiiviisti Venäjällä lentotoimintaluvan saaneiden ja unionissa liikennöivien lentoliikenteen harjoittajien turvallisuustasoa muun muassa asematasotarkastusten ensisijaisella kohdentamisella tiettyihin venäläisiin lentoliikenteen harjoittajiin asetuksen (EU) N:o 965/2012 mukaisesti.

                     (77)

                     Komission, EASAn ja jäsenvaltioiden edustajat tapasivat 22 päivänä maaliskuuta 2019 Venäjän federaation lentoliikenneviraston (FATA) edustajia. Tarkoituksena oli tarkastella Venäjällä lentotoimintaluvan saaneiden lentoliikenteen harjoittajien turvallisuustasoa 19 päivän syyskuuta 2018 ja 22 päivän maaliskuuta 2019 välisenä aikana tehtyjen asematasotarkastusten raporttien pohjalta ja kartoittaa tapauksia, joissa FATAn olisi tehostettava valvontatoimiaan.

                     (78)

                     Kokouksessa komissio tarkasteli yksityiskohtaisemmin SAFAn asematasotarkastusten tuloksia yhden Venäjällä lentotoimintalupansa saaneen lentoliikenteen harjoittajan osalta ja pani merkille FATAn päätöksen rajoittaa sen lentotoimintaluvan koskemaan vain kotimaisia lentoja. Koska niiden TCO-hyväksyntää koskevien hakemusten määrä, jotka eivät johtaneet EASAn TCO-hyväksyntään, oli suuri (19 tapausta 62 hakemuksesta), komissio pyysi FATAa tarkastelemaan uudelleen kyseisten lentoliikenteen harjoittajien turvallisuustasoa ennen lentoturvallisuuskomitean seuraavaa kokousta.

                     (79)

                     Komissio katsoo käytettävissä olevien tietojen perusteella – mukaan lukien tiedot, jotka FATA toimitti 22 päivänä maaliskuuta 2019 pidetyn kokouksen aikana – että FATAlla on tässä vaiheessa riittävästi kykyä ja halua käsitellä turvallisuuspuutteita. Näillä perustein komissio päätteli, ettei lentoturvallisuuskomitean tarvinnut kuulla Venäjän ilmailuviranomaisia eikä Venäjällä lentotoimintaluvan saaneita lentoliikenteen harjoittajia.

                     (80)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo näin ollen, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa, sisällyttämällä siihen Venäjältä tulevia lentoliikenteen harjoittajia.

                     (81)

                     Jäsenvaltioiden olisi jatkossakin asetuksen (EU) N:o 965/2012 mukaisesti ensisijaisesti asematasotarkastuksia tekemällä tarkastettava, että Venäjältä tulevat lentoliikenteen harjoittajat tosiasiallisesti noudattavat asianmukaisia kansainvälisiä turvallisuusvaatimuksia.

                     (82)

                     Jos näissä tarkastuksissa löytyy välitön turvallisuusriski, joka aiheutuu kansainvälisten turvallisuusvaatimuksien noudattamatta jättämisestä, komissio voi asettaa Venäjällä lentotoimintaluvan saaneet lentoliikenteen harjoittajat toimintakieltoon ja sisällyttää ne asetuksen (EY) N:o 474/2006 liitteeseen A tai B.

            Venezuelasta tulevat lentoliikenteen harjoittajat

                     (83)

                     Venezuelassa lentotoimintaluvan saanut lentoliikenteen harjoittaja Avior Airlines haki 6 päivänä maaliskuuta 2017 EASAlta TCO-hyväksyntää. EASA arvioi hakemuksen komission asetuksen (EU) N:o 452/2014 vaatimusten mukaisesti. EASA hylkäsi Avior Airlinesin TCO-hakemuksen 4 päivänä lokakuuta 2017 turvallisuussyistä.

                     (84)

                     Komissio ja lentoturvallisuuskomitea kuulivat INACia (Instituto Nacional de Aeronáutica Civil) ja Avior Airlinesiä asetuksen (EY) N:o 2111/2005 nojalla 14 päivänä marraskuuta 2017. Komissio muutti mainitun kuulemisen perusteella marraskuussa 2017 luetteloa niistä lentoliikenteen harjoittajista, jotka on asetettu toimintakieltoon unionissa, lentoliikenteen harjoittajan Avior Airlines sisällyttämiseksi asetuksen (EY) N:o 474/2006 liitteeseen A (9).

                     (85)

                     INAC osallistui 29 päivänä elokuuta 2018 pidetyn teknisen kokouksen jälkeen asetuksen (EY) N:o 2111/2005 7 artiklan mukaisesti kuulemiseen lentoturvallisuuskomiteassa 14 päivänä marraskuuta 2018. Vaikka joitain valvontajärjestelmän elementtejä oli pantu täytäntöön ja ne vaikuttivat asianmukaisilta rakenteen, valvontahenkilöstön, dokumentoitujen menettelyjen ja tarkastusten suunnittelun osalta, saatavilla olevien tietojen analyysi toi esiin useita epäjohdonmukaisuuksia. Nämä epäjohdonmukaisuudet eivät kuitenkaan olleet sen luonteisia, että olisi perusteltua sisällyttää kaikki Venezuelasta tulevat lentoliikenteen harjoittajat asetuksen (EY) N:o 474/2006 liitteeseen A tai liitteeseen B.

                     (86)

                     Venezuela on toimittanut jatkuvasti valvontavelvollisuuksiensa tilaa koskevia päivityksiä. Komissio pyysi 17 päivänä tammikuuta 2019 INACia toimittamaan tietoja kolmesta venezuelalaisesta lentoliikenteen harjoittajasta, Avior Airlinesistä, Estelar Latinoamericanasta ja Conviasasta. Tämä pyyntö sisälsi raportit kaikista vuosina 2017 ja 2018 suoritetuista tarkastuksista lentotoiminnan, lentokelpoisuuden, henkilöstön lupakirjojen sekä ilmailulääketieteen alalla sekä kaikki kyseisiä kolmea venezuelalaista lentoliikenteen harjoittajaa palvelevien huolto-organisaatioiden tarkastusraportit. Vastaava pyyntö tehtiin myös koulutuskeskusten osalta. Komissio pyysi lisäksi kaikki venezuelalaisille lentoliikenteen harjoittajille tehtyjen asematasotarkastusten raportit, mukaan lukien korjaavat toimet ja INACin suorittamat seurantatoimet. INAC toimitti oikea-aikaisesti kaikki pyydetyt tiedot, ja komissio jatkaa niiden analysointia ja pyytää tarvittaessa lisätietoja.

                     (87)

                     INACin 1 päivänä huhtikuuta 2019 antamien tietojen mukaan Avior Airlines on saanut IOSA-todistuksen. EASA on ilmoittanut, että Avior Airlines aikoo jättää uuden TCO-hyväksyntää koskevan hakemuksen.

                     (88)

                     Asetuksen (EY) N:o 2111/2005 liitteessä vahvistettujen yhteisten perusteiden mukaisesti komissio katsoo, ettei tässä vaiheessa ole perusteita muuttaa luetteloa niistä lentoliikenteen harjoittajista, jotka on asetettu toimintakieltoon unionissa Venezuelasta tulevien lentoliikenteen harjoittajien osalta.

                     (89)

                     Jäsenvaltioiden on jatkossakin tarkastettava asianmukaisten kansainvälisten turvallisuusvaatimusten tosiasiallinen noudattaminen kohdentamalla asematasotarkastukset ensisijaisesti Venezuelassa lentotoimintaluvan saaneisiin lentoliikenteen harjoittajiin asetuksen (EU) N:o 965/2012 mukaisesti.

                     (90)

                     Jos turvallisuustiedoista käy ilmi välittömiä turvallisuusriskejä, jotka aiheutuvat kansainvälisten turvallisuusvaatimusten noudattamatta jättämisestä, komissio voi ryhtyä lisätoimiin asetuksen (EY) N:o 2111/2005 perusteella.

                     (91)

                     Asetuksen (EY) N:o 2111/2005 8 artiklan 2 kohdassa todetaan, että päätöksiä on tarpeen tehdä nopeasti ja tarvittaessa kiireellisesti ottaen huomioon turvallisuusvaikutukset. Sen vuoksi on olennaisen tärkeää arkaluonteisten tietojen suojaamiseksi ja kaupallisten vaikutusten minimoimiseksi, että niitä lentoliikenteen harjoittajia, jotka on unionissa asetettu toimintakieltoon tai joiden toimintaa on rajoitettu, koskevan luettelon päivittämiseen liittyvät päätökset julkaistaan ja että ne tulevat voimaan heti hyväksymisen jälkeen.

                     (92)

                     Tämän vuoksi asetusta (EY) N:o 474/2006 olisi muutettava.

                     (93)

                     Tässä asetuksessa säädetyt toimenpiteet ovat asetuksella (EY) N:o 2111/2005 perustetun lentoturvallisuuskomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 474/2006 seuraavasti:

                        1)

                        korvataan liite A tämän asetuksen liitteessä I olevalla tekstillä;

                        2)

                        korvataan liite B tämän asetuksen liitteessä II olevalla tekstillä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä huhtikuuta 2019.

                  Komission puolesta,

                  puheenjohtajan nimissä

               Violeta BULC

                  Komission jäsen

            (1)  EUVL L 344, 27.12.2005, s. 15.

            (2)  Komission asetus (EY) N:o 474/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevasta Euroopan parlamentin ja neuvoston asetuksen (EY) N:o 2111/2005 luvussa II tarkoitetusta yhteisön luettelosta (EUVL L 84, 23.3.2006, s. 14).

            (3)  Euroopan parlamentin ja neuvoston asetus (EY) N:o 2111/2005, annettu 14 päivänä joulukuuta 2005, EUVL L 344, 27.12.2005, s. 15.

            (4)  Komission asetus (EY) N:o 473/2006, annettu 22 päivänä maaliskuuta 2006, yhteisössä toimintakieltoon asetettuja lentoliikenteen harjoittajia koskevan Euroopan parlamentin ja neuvoston asetuksen (EY) N:o 2111/2005 II luvussa tarkoitetun yhteisön luettelon laatimissäännöistä (EUVL L 84, 23.3.2006, s. 8).

            (5)  Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).

            (6)  Komission asetus (EY) N:o 619/2009, annettu 13 päivänä heinäkuuta 2009, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 182, 15.7.2009, s. 4).

            (7)  Komission asetus (EY) N:o 1131/2008, annettu 14 päivänä marraskuuta 2008, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 306, 15.11.2008, s. 47).

            (8)  Komission asetus (EU) 2018/871, annettu 14 päivänä kesäkuuta 2018, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 152, 15.6.2018, s. 5).

            (9)  Komission asetus (EY) N:o 2017/2215, annettu 30 päivänä marraskuuta 2017, yhteisössä toimintakieltoon asetettuja lentoliikenteen harjoittajia koskevasta yhteisön luettelosta annetun asetuksen (EY) N:o 474/2006 muuttamisesta (EUVL L 318, 2.12.2017, s. 1).

            LIITE I
            Korvataan asetuksen (EY) N:o 474/2006 liite A seuraavasti:

                     ”LIITE A

                        LUETTELO TOIMINTAKIELLOSSA UNIONISSA OLEVISTA LENTOLIIKENTEEN HARJOITTAJISTA, TIETYIN POIKKEUKSIN (1)

                                 Lentoliikenteen harjoittajan virallinen nimi sellaisena kuin se ilmoitetaan lentotoimintaluvassa (ja toiminimi, jos se on muu kuin virallinen nimi)

                                 Lentotoimintaluvan (AOC) tai liikenneluvan numero

                                 Kolmikirjaiminen ICAO-tunnus

                                 Ilma-aluksen käyttäjän kotivaltio

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Suriname

                                    IRAN ASEMAN AIRLINES

                                 FS-102

                                 IRC

                                 Iranin islamilainen tasavalta

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10–12/05

                                 MEV

                                 Nigeria

                                    AIR ZIMBABWE (PVT) LTD

                                 177/04

                                 AZW

                                 Zimbabwe

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Afganistanin viranomaisilta, mukaan lukien:

                                    Afganistanin islamilainen tasavalta

                                    ARIANA AFGHAN AIRLINES

                                 AOC 009

                                 AFG

                                 Afganistanin islamilainen tasavalta

                                    KAM AIR

                                 AOC 001

                                 KMF

                                 Afganistanin islamilainen tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Angolan viranomaisilta, lukuun ottamatta TAAG Angola Airlinesia ja Heli Malongoa, mukaan lukien:

                                    Angolan tasavalta

                                    AEROJET

                                 AO-008/11–07/17 TEJ

                                 TEJ

                                 Angolan tasavalta

                                    GUICANGO

                                 AO-009/11–06/17 YYY

                                 Tuntematon

                                 Angolan tasavalta

                                    AIR JET

                                 AO-006/11–08/18 MBC

                                 MBC

                                 Angolan tasavalta

                                    BESTFLYA AIRCRAFT MANAGEMENT

                                 AO-015/15–06/17YYY

                                 Tuntematon

                                 Angolan tasavalta

                                    HELIANG

                                 AO 007/11–08/18 YYY

                                 Tuntematon

                                 Angolan tasavalta

                                    SJL

                                 AO-014/13–08/18YYY

                                 Tuntematon

                                 Angolan tasavalta

                                    SONAIR

                                 AO-002/11–08/17 SOR

                                 SOR

                                 Angolan tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Kongon tasavallan viranomaisilta, mukaan lukien:

                                    Kongon tasavalta

                                    AERO SERVICE

                                 RAC06-002

                                 RSR

                                 Kongon tasavalta

                                    CANADIAN AIRWAYS CONGO

                                 RAC06-012

                                 Tuntematon

                                 Kongon tasavalta

                                    EMERAUDE

                                 RAC06-008

                                 Tuntematon

                                 Kongon tasavalta

                                    EQUAFLIGHT SERVICES

                                 RAC06-003

                                 EKA

                                 Kongon tasavalta

                                    EQUAJET

                                 RAC06-007

                                 EKJ

                                 Kongon tasavalta

                                    EQUATORIAL CONGO AIRLINES SA.

                                 RAC 06–014

                                 Tuntematon

                                 Kongon tasavalta

                                    MISTRAL AVIATION

                                 RAC06-011

                                 Tuntematon

                                 Kongon tasavalta

                                    TRANS AIR CONGO

                                 RAC 06–001

                                 TSG

                                 Kongon tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Kongon demokraattisen tasavallan viranomaisilta, mukaan lukien:

                                    Kongon demokraattinen tasavalta

                                    AIR FAST CONGO

                                 409/CAB/MIN/TVC/0112/2011

                                 Tuntematon

                                 Kongon demokraattinen tasavalta

                                    AIR KASAI

                                 409/CAB/MIN/TVC/0053/2012

                                 Tuntematon

                                 Kongon demokraattinen tasavalta

                                    AIR KATANGA

                                 409/CAB/MIN/TVC/0056/2012

                                 Tuntematon

                                 Kongon demokraattinen tasavalta

                                    AIR TROPIQUES

                                 409/CAB/MIN/TVC/00625/2011

                                 Tuntematon

                                 Kongon demokraattinen tasavalta

                                    BLUE AIRLINES

                                 106/CAB/MIN/TVC/2012

                                 BUL

                                 Kongon demokraattinen tasavalta

                                    BLUE SKY

                                 409/CAB/MIN/TVC/0028/2012

                                 Tuntematon

                                 Kongon demokraattinen tasavalta

                                    BUSY BEE CONGO

                                 409/CAB/MIN/TVC/0064/2010

                                 Tuntematon

                                 Kongon demokraattinen tasavalta

                                    COMPAGNIE AFRICAINE D'AVIATION (CAA)

                                 409/CAB/MIN/TVC/0050/2012

                                 Tuntematon

                                 Kongon demokraattinen tasavalta

                                    CONGO AIRWAYS

                                 019/CAB/MIN/TVC/2015

                                 Tuntematon

                                 Kongon demokraattinen tasavalta

                                    DAKOTA SPRL

                                 409/CAB/MIN/TVC/071/2011

                                 Tuntematon

                                 Kongon demokraattinen tasavalta

                                    DOREN AIR CONGO

                                 102/CAB/MIN/TVC/2012

                                 Tuntematon

                                 Kongon demokraattinen tasavalta

                                    GOMAIR

                                 409/CAB/MIN/TVC/011/2010

                                 Tuntematon

                                 Kongon demokraattinen tasavalta

                                    KIN AVIA

                                 409/CAB/MIN/TVC/0059/2010

                                 Tuntematon

                                 Kongon demokraattinen tasavalta

                                    KORONGO AIRLINES

                                 409/CAB/MIN/TVC/001/2011

                                 KGO

                                 Kongon demokraattinen tasavalta

                                    MALU AVIATION

                                 098/CAB/MIN/TVC/2012

                                 Tuntematon

                                 Kongon demokraattinen tasavalta

                                    MANGO AIRLINES

                                 409/CAB/MIN/TVC/009/2011

                                 Tuntematon

                                 Kongon demokraattinen tasavalta

                                    SERVE AIR

                                 004/CAB/MIN/TVC/2015

                                 Tuntematon

                                 Kongon demokraattinen tasavalta

                                    SERVICES AIR

                                 103/CAB/MIN/TVC/2012

                                 Tuntematon

                                 Kongon demokraattinen tasavalta

                                    SWALA AVIATION

                                 409/CAB/MIN/TVC/0084/2010

                                 Tuntematon

                                 Kongon demokraattinen tasavalta

                                    TRANSAIR CARGO SERVICES

                                 409/CAB/MIN/TVC/073/2011

                                 Tuntematon

                                 Kongon demokraattinen tasavalta

                                    WILL AIRLIFT

                                 409/CAB/MIN/TVC/0247/2011

                                 Tuntematon

                                 Kongon demokraattinen tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Djiboutin viranomaisilta, mukaan lukien:

                                    Djibouti

                                    DAALLO AIRLINES

                                 Tuntematon

                                 DAO

                                 Djibouti

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Päiväntasaajan Guinean viranomaisilta, mukaan lukien:

                                    Päiväntasaajan Guinea

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Päiväntasaajan Guinea

                                    CRONOS AIRLINES

                                 2011/0004/MTTCT/DGAC/SOPS

                                 Tuntematon

                                 Päiväntasaajan Guinea

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Eritrean viranomaisilta, mukaan lukien:

                                    Eritrea

                                    ERITREAN AIRLINES

                                 AOC 004

                                 ERT

                                 Eritrea

                                    NASAIR ERITREA

                                 AOC 005

                                 NAS

                                 Eritrea

                                    Kaikki lentoliikenteen harjoittajat, jotka ovat saaneet lentotoimintaluvan valvonnasta vastaavilta Gabonin tasavallan viranomaisilta, lukuun ottamatta liitteeseen B sisältyvää lentoliikenteen harjoittajaa Afrijet Business Service, mukaan lukien:

                                    Gabonin tasavalta

                                    NATIONALE REGIONALE TRANSPORT (N.R.T)

                                 008/MTAC/ANAC-G/DSA

                                 NRG

                                 Gabonin tasavalta

                                    SOLENTA AVIATION GABON

                                 006/MTAC/ANAC-G/DSA

                                 SVG

                                 Gabonin tasavalta

                                    TROPICAL AIR-GABON

                                 011/MTAC/ANAC-G/DSA

                                 Tuntematon

                                 Gabonin tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden valvonnasta vastaavilta Kirgisian tasavallan viranomaisilta, mukaan lukien:

                                    Kirgisian tasavalta

                                    AIR BISHKEK (entinen EASTOK AVIA)

                                 15

                                 EAA

                                 Kirgisian tasavalta

                                    AIR MANAS

                                 17

                                 MBB

                                 Kirgisian tasavalta

                                    AVIA TRAFFIC COMPANY

                                 23

                                 AVJ

                                 Kirgisian tasavalta

                                    CENTRAL ASIAN AVIATION SERVICES (CAAS)

                                 13

                                 CBK

                                 Kirgisian tasavalta

                                    HELI SKY

                                 47

                                 HAC

                                 Kirgisian tasavalta

                                    AIR KYRGYZSTAN

                                 03

                                 LYN

                                 Kirgisian tasavalta

                                    MANAS AIRWAYS

                                 42

                                 BAM

                                 Kirgisian tasavalta

                                    S GROUP INTERNATIONAL (entinen S GROUP AVIATION)

                                 45

                                 IND

                                 Kirgisian tasavalta

                                    SKY BISHKEK

                                 43

                                 BIS

                                 Kirgisian tasavalta

                                    SKY KG AIRLINES

                                 41

                                 KGK

                                 Kirgisian tasavalta

                                    SKY WAY AIR

                                 39

                                 SAB

                                 Kirgisian tasavalta

                                    TEZ JET

                                 46

                                 TEZ

                                 Kirgisian tasavalta

                                    VALOR AIR

                                 07

                                 VAC

                                 Kirgisian tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Liberian viranomaisilta

                                    Liberia

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Libyan viranomaisilta, mukaan lukien:

                                    Libya

                                    AFRIQIYAH AIRWAYS

                                 007/01

                                 AAW

                                 Libya

                                    AIR LIBYA

                                 004/01

                                 TLR

                                 Libya

                                    BURAQ AIR

                                 002/01

                                 BRQ

                                 Libya

                                    GHADAMES AIR TRANSPORT

                                 012/05

                                 GHT

                                 Libya

                                    GLOBAL AVIATION AND SERVICES

                                 008/05

                                 GAK

                                 Libya

                                    LIBYAN AIRLINES

                                 001/01

                                 LAA

                                 Libya

                                    PETRO AIR

                                 025/08

                                 PEO

                                 Libya

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Moldovan viranomaisilta, lukuun ottamatta Air Moldovaa, Fly Onea ja Aerotranscargoa, mukaan lukien:

                                    Moldovan tasavalta

                                    CA Î.M ”TANDEM AERO” SRL

                                 MD005

                                 TDM

                                 Moldovan tasavalta

                                    Î.M ”VALAN ICC” SRL

                                 MD009

                                 VLN

                                 Moldovan tasavalta

                                    CA ”AIM AIR” SRL

                                 MD015

                                 AAM

                                 Moldovan tasavalta

                                    CA ”OSCAR JET” SRL

                                 MD017

                                 OSJ

                                 Moldovan tasavalta

                                    CA ”AIR STORK” SRL

                                 MD018

                                 MSB

                                 Moldovan tasavalta

                                    Î M ”MEGAVIATION” SRL

                                 MD019

                                 ARM

                                 Moldovan tasavalta

                                    CA ”PECOTOX-AIR” SRL

                                 MD020

                                 PXA

                                 Moldovan tasavalta

                                    CA ”TERRA AVIA” SRL

                                 MD022

                                 TVR

                                 Moldovan tasavalta

                                    CA ”FLY PRO” SRL

                                 MD023

                                 PVV

                                 Moldovan tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Nepalin viranomaisilta, mukaan lukien:

                                    Nepalin tasavalta

                                    AIR DYNASTY HELI. S.

                                 035/2001

                                 Tuntematon

                                 Nepalin tasavalta

                                    AIR KASTHAMANDAP

                                 051/2009

                                 Tuntematon

                                 Nepalin tasavalta

                                    BUDDHA AIR

                                 014/1996

                                 BHA

                                 Nepalin tasavalta

                                    FISHTAIL AIR

                                 017/2001

                                 Tuntematon

                                 Nepalin tasavalta

                                    GOMA AIR

                                 064/2010

                                 Tuntematon

                                 Nepalin tasavalta

                                    HIMALAYA AIRLINES

                                 084/2015

                                 HIM

                                 Nepalin tasavalta

                                    MAKALU AIR

                                 057A/2009

                                 Tuntematon

                                 Nepalin tasavalta

                                    MANANG AIR PVT LTD

                                 082/2014

                                 Tuntematon

                                 Nepalin tasavalta

                                    MOUNTAIN HELICOPTERS

                                 055/2009

                                 Tuntematon

                                 Nepalin tasavalta

                                    MUKTINATH AIRLINES

                                 081/2013

                                 Tuntematon

                                 Nepalin tasavalta

                                    NEPAL AIRLINES CORPORATION

                                 003/2000

                                 RNA

                                 Nepalin tasavalta

                                    SAURYA AIRLINES

                                 083/2014

                                 Tuntematon

                                 Nepalin tasavalta

                                    SHREE AIRLINES

                                 030/2002

                                 SHA

                                 Nepalin tasavalta

                                    SIMRIK AIR

                                 034/2000

                                 Tuntematon

                                 Nepalin tasavalta

                                    SIMRIK AIRLINES

                                 052/2009

                                 RMK

                                 Nepalin tasavalta

                                    SITA AIR

                                 033/2000

                                 Tuntematon

                                 Nepalin tasavalta

                                    TARA AIR

                                 053/2009

                                 Tuntematon

                                 Nepalin tasavalta

                                    YETI AIRLINES DOMESTIC

                                 037/2004

                                 NYT

                                 Nepalin tasavalta

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta São Tomén ja Príncipen viranomaisilta, mukaan lukien:

                                    São Tomé ja Príncipe

                                    AFRICA'S CONNECTION

                                 10/AOC/2008

                                 ACH

                                 São Tomé ja Príncipe

                                    STP AIRWAYS

                                 03/AOC/2006

                                 STP

                                 São Tomé ja Príncipe

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Sierra Leonen viranomaisilta, mukaan lukien:

                                    Sierra Leone

                                    AIR RUM, LTD

                                 Tuntematon

                                 RUM

                                 Sierra Leone

                                    DESTINY AIR SERVICES, LTD

                                 Tuntematon

                                 DTY

                                 Sierra Leone

                                    HEAVYLIFT CARGO

                                 Tuntematon

                                 Tuntematon

                                 Sierra Leone

                                    ORANGE AIR SIERRA LEONE LTD

                                 Tuntematon

                                 ORJ

                                 Sierra Leone

                                    PARAMOUNT AIRLINES, LTD

                                 Tuntematon

                                 PRR

                                 Sierra Leone

                                    SEVEN FOUR EIGHT AIR SERVICES LTD

                                 Tuntematon

                                 SVT

                                 Sierra Leone

                                    TEEBAH AIRWAYS

                                 Tuntematon

                                 Tuntematon

                                 Sierra Leone

                                    Kaikki lentoliikenteen harjoittajat, jotka ovat saaneet lentotoimintaluvan niiden toiminnan valvonnasta vastaavilta Sudanin viranomaisilta, mukaan lukien:

                                    Sudanin tasavalta

                                    ALFA AIRLINES SD

                                 54

                                 AAJ

                                 Sudanin tasavalta

                                    BADR AIRLINES

                                 35

                                 BDR

                                 Sudanin tasavalta

                                    BLUE BIRD AVIATION

                                 11

                                 BLB

                                 Sudanin tasavalta

                                    ELIDINER AVIATION

                                 8

                                 DND

                                 Sudanin tasavalta

                                    GREEN FLAG AVIATION

                                 17

                                 Tuntematon

                                 Sudanin tasavalta

                                    HELEJETIC AIR

                                 57

                                 HJT

                                 Sudanin tasavalta

                                    KATA AIR TRANSPORT

                                 9

                                 KTV

                                 Sudanin tasavalta

                                    KUSH AVIATION CO.

                                 60

                                 KUH

                                 Sudanin tasavalta

                                    NOVA AIRWAYS

                                 46

                                 NOV

                                 Sudanin tasavalta

                                    SUDAN AIRWAYS CO.

                                 1

                                 SUD

                                 Sudanin tasavalta

                                    SUN AIR

                                 51

                                 SNR

                                 Sudanin tasavalta

                                    TARCO AIR

                                 56

                                 TRQ

                                 Sudanin tasavalta

               ”

               (1)  Liitteessä A mainituille lentoliikenteen harjoittajille voidaan sallia liikennöintioikeuksien käyttäminen, jos ne käyttävät sellaiselta lentoliikenteen harjoittajalta miehistöineen vuokrattua konetta, jota ei ole asetettu toimintakieltoon, edellyttäen että asiaankuuluvia turvallisuusvaatimuksia noudatetaan.

            LIITE II
            Korvataan asetuksen (EY) N:o 474/2006 liite B seuraavasti:

                     ”LIITE B

                        LUETTELO LENTOLIIKENTEEN HARJOITTAJISTA, JOIDEN TOIMINTAA UNIONISSA RAJOITETAAN (1)

                                 Lentoliikenteen harjoittajan virallinen nimi sellaisena kuin se ilmoitetaan lentotoimintaluvassa (ja toiminimi, jos se on muu kuin virallinen nimi)

                                 Lentotoimintaluvan (AOC) numero

                                 Kolmikirjaiminen ICAO-tunnus

                                 Ilma-aluksen käyttäjän kotivaltio

                                 Ilma-alustyyppi, johon sovelletaan rajoituksia

                                 Ilma-aluksen rekisteritunnus/-tunnukset ja, jos saatavilla, sarjanumero/-numerot

                                 Rekisteröintivaltio

                                    AIR SERVICE COMORES

                                 06–819/TA-15/DGACM

                                 KMD

                                 Komorit

                                 Koko kalusto, paitsi: LET 410 UVP.

                                 Koko kalusto, paitsi: D6-CAM (851336).

                                 Komorit

                                    AFRIJET BUSINESS SERVICE
                                     (2)

                                 002/MTAC/ANAC-G/DSA

                                 ABS

                                 Gabonin tasavalta

                                 Koko kalusto, paitsi: 2 Falcon 50 -tyypin ilma-alusta, 2 Falcon 900 -tyypin ilma-alusta.

                                 Koko kalusto, paitsi: TR-LGV; TR-LGY; TR-AFJ; TR-AFR.

                                 Gabonin tasavalta

                                    IRAN AIR

                                 FS100

                                 IRA

                                 Iranin islamilainen tasavalta

                                 Kaikki Fokker F100- ja Boeing B747 -tyypin ilma-alukset

                                 Lentotoimintaluvassa mainitut Fokker F100 -tyypin ilma-alukset; lentotoimintaluvassa mainitut Boeing B747 -tyypin ilma-alukset

                                 Iranin islamilainen tasavalta

                                    AIR KORYO

                                 GAC-AOC/KOR-01

                                 KOR

                                 Korean demokraattinen kansantasavalta

                                 Koko kalusto, paitsi: 2 TU 204 -tyypin ilma-alusta.

                                 Koko kalusto, paitsi: P-632, P-633.

                                 Korean demokraattinen kansantasavalta

               ”

               (1)  Liitteessä B mainituille lentoliikenteen harjoittajille voidaan sallia liikennöintioikeuksien käyttäminen, jos ne käyttävät sellaiselta lentoliikenteen harjoittajalta miehistöineen vuokrattua konetta, jota ei ole asetettu toimintakieltoon, edellyttäen että asiaankuuluvia turvallisuusvaatimuksia noudatetaan.

               (2)  Afrijet Business Service saa toistaiseksi unionissa toimiessaan käyttää ainoastaan mainittuja poikkeusluvan saaneita ilma-aluksia.